愛國係工作

愛國係工作係一個形容部分中國或者香港嘅中國民族主義人士、中共黨員同公務員嘅用語，意思係講佢哋口頭講到自己點樣愛國，但喺日常生活就擁抱西方社會嘅嘢，甚至移民去西方國家。

對於一啲公開表達熱愛中國嘅公眾人物，有啲唔領情或者覺得太誇張嘅中國網民亦會用呢句嘢嚟揶揄。例如立場親中、經常發表熱愛中國言論但又喺結婚後喺台灣長住嘅香港藝人余文樂，或者一啲抖音上嘅網絡紅人，都試過畀人用呢句嚟批評。

用詞嘅變種 
有啲人會將『愛國是工作』呢句後面配上『移民是生活』。另外，針對一啲言論公開反美但實質行動相反嘅人，就會形容佢哋係『反美是工作，留美是生活』，而呢句說話本身正正係出自中國共產黨黨員兼學者司馬南。

離岸愛國主義：指移咗民，但又喺外國高呼愛中國嘅意識形態。

愛國主義
中華人民共和國政治